
Ministru kabineta rīkojums Nr. 419
Rīgā 2025. gada 15. jūlijā (prot. Nr. 28 64. §)
Par nekustamo īpašumu daļu Rembates pagastā, Ogres novadā, pirkšanu Nacionālo bruņoto spēku Aviācijas bāzes paplašināšanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt:
· 1.1. nekustamā īpašuma "Innas" (nekustamā īpašuma kadastra Nr. 7484 001 0030) daļu – zemes vienību (zemes vienības kadastra apzīmējums 7484 003 0197) 1,77 ha platībā – Rembates pagastā, Ogres novadā;
· 1.2. nekustamā īpašuma "Vēveri" (nekustamā īpašuma kadastra Nr. 7484 003 0052) daļu – zemes vienību (zemes vienības kadastra apzīmējums 7484 003 0190) 2,21 ha platībā – Rembates pagastā, Ogres novadā.
· 2. Aizsardzības ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā  minēto nekustamo īpašumu daļām nostiprināt zemesgrāmatā uz valsts vārda Aizsardzības ministrijas personā;
· 2.2. izdevumus, kas saistīti ar šā rīkojuma 1. punktā  minēto nekustamo īpašumu daļu pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2025. gadam paredzētajiem līdzekļiem.

